Document ID: 31996R0230

ΚΑΝΟΝΙΣΜΟΣ (ΕΚ) αριθ. 230/96 ΤΗΣ ΕΠΙΤΡΟΠΗΣ της 7ης Φεβρουαρίου 1996 σχετικά με την παράταση ισχύος των αδειών εισαγωγής που εκδόθηκαν κατά την κατανομή το 1996 των ποσοτικών ποσοστώσεων που εφαρμόζονται σε ορισμένα προϊόντα καταγωγής Λαϊκής Δημοκρατίας της Κίνας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 520/94 του Συμβουλίου της 7ης Μαρτίου 1994 για τη θέσπιση διαδικασίας κοινοτικής διαχείρισης των ποσοτικών ποσοστώσεων (1), όπως τροποποιήθηκε από τον κανονισμό (ΕΚ) αριθ. 138/96 (2), και ιδίως το άρθρο 17 παράγραφος 2,
Εκτιμώντας:
ότι με τον κανονισμό (ΕΚ) αριθ. 1732/95 της Επιτροπής (3), προσδιορίστηκαν οι λεπτομέρειες διαχείρισης των ποσοτικών ποσοστώσεων που εφαρμόζονται το 1996 σε ορισμένα προϊόντα καταγωγής της Λαϊκής Δημοκρατίας της Κίνας 7 ότι, δυνάμει του άρθρου 7 του κανονισμού αυτού, η διάρκεια ισχύος των αδειών εισαγωγής που αφορούν αυτές τις ποσοστώσεις, είναι κατ' αρχήν εννεάμηνος, από 1ης Ιανουαρίου 1996 με δυνατότητα παράτασης υπό ορισμένες συνθήκες 7
ότι, με τον κανονισμό (ΕΚ) αριθ. 2319/95 της Επιτροπής (4), προσδιορίστηκαν οι ποσότητες που θα κατανεμηθούν στους εισαγωγείς δυνάμει των εν λόγω ποσοστώσεων 7
ότι, με τον κανονισμό (ΕΚ) αριθ. 138/96 τροποποιήθηκε το άρθρο 2 παράγραφος 5 του κανονισμού (ΕΚ) αριθ. 520/94 για να γίνει η εκ νέου κατανομή των ποσοτήτων που δεν είχαν χρησιμοποιηθεί κατά τη διάρκεια μιας περιόδου των ποσοστώσεων, στην επόμενη περίοδο των ποσοστώσεων 7 ότι, ως εκ τούτου, ο στόχος για την εξασφάλιση της μέγιστης δυνατής χρησιμοποίησης των ποσοστώσεων συμβιβάζεται πλέον με μια διάρκεια ισχύος των αδειών εισαγωγής ίσης με τη συνολική διάρκεια της περιόδου των ποσοστώσεων 7
ότι, λαμβανομένων υπόψη των ιδιαιτέρων χαρακτηριστικών των εμπορικών συναλλαγών που αναφέρονται στα υπό ποσοστώσεις προϊόντα, φαίνεται ενδεδειγμένο να παραταθεί μέχρι 31 Δεκεμβρίου 1996 η ισχύς των αδειών που εκδόθηκαν δυνάμει του κανονισμού (ΕΚ) αριθ. 2319/95 7
ότι τα μέτρα που προβλέπονται από τον παρόντα κανονισμό είναι σύμφωνα με τη γνώμη που διατύπωσε η επιτροπή διαχείρισης ποσοστώσεων, η οποία συστάθηκε με το άρθρο 22 του κανονισμού (ΕΚ) αριθ. 520/94,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Παρατείνεται από τις αρμόδιες εθνικές αρχές μέχρι 31 Δεκεμβρίου 1996, η ισχύς των αδειών που εκδόθηκαν δυνάμει του κανονισμού (ΕΚ) αριθ. 2319/95.
Μετά από αίτηση των ενδιαφερομένων εισαγωγέων, η αρμόδια αρχή που εξέδωσε την άδεια εισαγωγής αναφέρει επ' αυτής την τελευταία ημέρα της τροποποιημένης ισχύος. Αυτή η μνεία, που γίνεται δωρεάν, πιστοποιείται από την αρμόδια αρχή.
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 7 Φεβρουαρίου 1996.

Labels: 3
18